Першая творчая вечарына тэатра адбылася ў красавіку 2006 года. Яе ініцыятарамі сталі маладыя творцы Зміцер Арцюх і Аксана Спрынчан. За 10 год, што існуе тэатр, пад яго дахам выступілі каля 200 беларускіх творцаў. Сярод сталых яго удзельнікаў Віктар Шніп і Людміла Рублеўская, Ірына і Максім Клімковічы, Таццяна Барадуля-Будовіч, Мікола Кандратаў, Рагнед Малахоўскі, Алесь Емяльянаў, Таццяна Барысюк, Вадзім Клімовіч, Таццяна Пратасевіч, Юлія Новік і іншыя.